Diari Oficial de la Generalitat Valenciana


Sumari del DOGV 7047, del 17-06-2013 (2013/6084)

Notificació de la sentència dictada en el procediment de guarda i custòdia número 765/2012.
-------------------------------------------------------------------------------------------

### Dades del document

Número de DOGV
:   7047

Data del DOGV
:   17-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6084


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 765/2012. [2013/6084]  
Família, guarda, custòdia i aliments del fill menor no matrimonial no consensuat 000765/2012  
Demandant: Yesenia del Cisne Jaya Orellana.  
Procurador: Manuel Martínez Rico.   
Advocada: Vanesa Ruiz Aranda.   
Demandat: Hugo Filemón Torres Benítez.  
Procurador/a: -   
Advocat/da: -   
  
Dispositiva  
Estime la demanda promoguda pel procurador senyor Martínez Rico, en nom i representació de Yesenia del Cisne Jaya Orellana, en sol·licitud de mesures personals i aliments, en relació amb el menor Y. J. T. J., contra Hugo Filemón Torres Benítez, i adopte les mesures següents:  
  
1. S'atribuïx a la progenitora, Yesenia del Cisne Jaya Orellana, la guarda i custòdia del menor Y. J. T. J. i la pàtria potestat està compartida pels dos progenitors.   
2. Com a règim de visites a favor del pare s'establix el següent:  
  
a) El pare podrà comunicar-se amb el seu fill de manera telefònica amb absoluta flexibilitat i llibertat sense que això puga interferir en la vida quotidiana i escolar del menor, ni en la privada de la mare, amb la qual compartix el domicili.  
b) El pare podrà estar amb el seu fill menor els caps de setmana alterns:  
- Fins que el menor complisca els sis anys, disfrutarà de la companyia del seu fill els diumenges des de les 11.00 hores fins a les 18.00 hores.  
- A partir dels sis anys del menor, i sempre que este haja disfrutat de la companyia del seu pare durant un any, el pare podrà disfrutar els caps de setmana alterns, este període comprén el temps que va des del divendres, a l'acabar el menor les activitats escolars, fins al diumenge, que haurà de tornar amb la seua mare abans de les 19.00 de la vesprada.  
El pare haurà d'arreplegar i tornar el menor en el domicili que compartix amb la mare en els dies abans referits, i haurà de ser informat dels possibles canvis escolars del menor, quant a horaris i semblants.  
  
c) Durant la setmana laboral, el pare podrà arreplegar el seu fill els dimecres en el lloc indicat a les 17.00 hores, i tornar-lo a les 19.00 hores del mateix dia, sempre que este ho desitge. En el cas d'impossibilitat de disfrutar d'este dia del règim de visites per causes laborals del pare o per les obligacions extraescolars del menor, les dos parts acordaran de mutu acord un altre dia entre setmana per al seu gaudi.  
d) El pare podrà tindre el seu fill amb ell durant els períodes de vacacions escolars de Nadal i estiu, una vegada que el menor haja complit els sis anys i haja disfrutat de la companyia del seu pare establida anteriorment fins que complisca eixa edat, de la manera següent:  
  
- Pel que fa al període d'estiu, s'entén que el període de vacacions d'estiu comprén els mesos de juliol i agost, la meitat d'estos períodes s'alternaran per anys successius i per quinzenes, de forma que per a este primer any de vigència d'estes mesures correspondrà al pare la primera quinzena del mes de juliol i la primera quinzena del mes d'agost, i li correspondrà l'any següent les segones quinzenes dels mesos descrits.  
  
- Quant a les vacacions de Nadal, el pare passarà amb el seu fill la primera meitat, i per a l'any que ve la segona meitat, i així successivament. La primera meitat comprén el període de temps que va des del dia 22 de desembre fins al dia 30 del mateix mes, i la segona meitat des del mateix dia 30 de desembre i fins al dia 6 de gener.  
e) El règim d'estades i visites no podrà interferir ni entorpir la vida escolar del menor, ni les activitats esportives o extraescolars que desenrotlle, ja que les activitats esmentades es consideren part de la formació integral del menor.  
  
3. S'establix la lliure circulació del menor amb l'autorització d'un sol progenitor, sense necessitat de tindre l'autorització del demandat.  
  
4. S'establix com a pensió d'aliments a favor del fill dels dos de 250 euros mensuals, que el progenitor abonarà a la mare per mitjà de transferència bancària, ingressant la quantitat mencionada dins dels cinc primers dies de cada mes en el compte corrent designat a este efecte. Esta pensió s'actualitzarà anualment, i s'adaptarà a la variació que experimente l'índex de preus al consum que fixe l'Institut Nacional d'Estadística o organisme que el substituïsca en les seues funcions.  
  
Per a les actualitzacions successives d'esta contribució es prendrà com a base la contribució fixada, més les actualitzacions que s'hi produisquen.  
5. El pare, així mateix, contribuirà amb la meitat dels gastos extraordinaris que genere el seu fill, i concretament els de malaltia i educació.  
  
Dins dels gastos extraordinaris de malaltia s'inclouen també els d'odontologia, ortodòncia i oftalmologia.  
S'entén com a gastos extraordinaris d'educació tots els que es generen al concloure l'ensenyança obligatòria, incloent-hi tots aquells que es deriven d'activitats extraescolars i o recreatives encara que s'organitzen pel centre escolar a què assistix el menor, els viatges nacionals o a l'estranger, les activitats esportives, musicals, les classes de suport als seus estudis, etcètera, i, així mateix, tots els que es generen com a conseqüència de la formació professional o dels estudis superiors del seu fill.  
  
6. L'obligació del pare de contribuir als aliments del seu fill no cessarà mentre este convisca en el domicili familiar i depenga econòmicament dels progenitors. En tot cas, la referida contribució cessarà quan Y. J. arribe a l'edat de 25 anys.  
I tot això, sense exprés pronunciament quant a les costes processals produïdes.  
Notifiqueu esta resolució a les parts amb indicació que en contra, i d'acord amb el que establix l'article 455 de la Llei d'Enjudiciament Civil, es pot interposar recurs d'apel·lació davant de l'Audiència Provincial, i que s'haurà d'interposar davant d'este Jutjat en el termini de 20 dies des de la seua notificació.  
Expediu-ne una testimoniança i uniu-la a esta causa i registreu l'original en el llibre de sentències civils d'este Jutjat.  
Esta és la meua sentència, que pronuncie, mane i firme.»  
Publicació. La sentència anterior ha sigut llegida i publicada pel jutge que la subscriu, mentre celebrava audiència pública en el dia de la seua data, en done fe.  
Atés que es desconeix el domicili o la residència actuals d'Hugo Filemón Torres Benítez, en qualitat de demandat, per la resolució dictada en el procediment de referència i de conformitat amb el que establixen els articles 156.4 i 164 de la Llei 1/2000, d'Enjudiciament Civil, ordene la publicació d'este edicte en el tauler d'anuncis del Jutjat, per a dur a efecte la diligència de notificació de la sentència.  
  
Diligència. L'estenc jo, la secretària judicial, per a fer constar que este edicte ha quedat fixat en el dia de hui en el tauler d'anuncis. En done fe.  
  
Torrevieja, 21 de febrer de 2013.- La secretària judicial: Ana María Lacalle Espallardó.